หมดสิทธิ
กระทรวงการคลังจัดพิธียิ่งใหญ่มอบโชคให้กับประชาชนที่ใช้บัตรเดบิต และร้านค้าที่ติดตั้งเครื่องอีดีซี ผ่านระบบพร้อมเพย์
1 ก.ค. 2560

โดย...ทีมข่าวการเงินโพสต์ทูเดย์กระทรวงการคลังจัดพิธียิ่งใหญ่มอบโชคให้กับประชาชนที่ใช้บัตรเดบิต และร้านค้าที่ติดตั้งเครื่องอีดีซี ผ่านระบบพร้อมเพย์ ตามนโยบายเนชั่นแนล อี-เพย์เมนต์ ในรอบเดือน พ.ค.ที่ผ่านมารางวัลที่ 1 ทั้งคนใช้และร้านค้ามี 2 รางวัล รางวัลละ 1 ล้านบาทนั้น ผู้ได้รางวัลเป็นลูกค้าของธนาคารกรุงเทพทั้งคู่ ส่วนลูกค้าแบงก์ที่ได้รางวัลย่อมๆ ลงมา ลูกค้าของธนาคารกสิกรไทยโชคดีเยอะแยะได้ถึง 400 รางวัล งานนี้ อภิศักดิ์ ตันติวรวงศ์ รมว.คลัง กดโอนเงินผ่านพร้อมเพย์จ่ายรางวัลให้ทันที ด้าน “พี่ไก่” ฤชุกร สิริโยธิน รองผู้ว่าการแบงก์ชาติ ที่ไปร่วมมอบรางวัลด้วย ออกอาการดีใจดี๊ด๊าเหมือนได้โชคซะเอง ปากก็เชียร์ให้คนโน้นคนนี้ใช้บัตรเดบิตนะ ถ้าอยากได้โชคเพราะเขามีแจกทุกเดือน พี่ไก่บอกว่าตัวเองก็พยายามใช้พร้อมเพย์แต่ไม่มีสิทธิได้โชค เพราะเป็นกรรมการหมดสิทธิค่าฮ่า ฮ่า ฮ่า